

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO DALIES, ESANČIOS PRIENUOSE,
LAISVĖS A. 12, PERDAVIMO PATIKĖJIMO TEISE NACIONALINEI ŽEMĖS TARNYBAI PRIE APLINKOS MINISTERIJOS**

2023 m. spalio 10 d. Nr. P13-44

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, Lietuvos Respublikos Vyriausybės 2023 m. rugpjūčio 23 d. nutarimu Nr. 678 „Dėl valstybės turto perdavimo savivaldybės nuosavybėn ir savivaldybės turto perėmimo valstybės nuosavybėn“, atsižvelgdamas į 2023 m. spalio 4 d. valstybės nekilnojamojo turto, perduodamo Prienų rajono savivaldybės nuosavybėn, perdavimo ir priėmimo aktą Nr. 23-A5-140:

1. P e r d u o d u Nacionalinei žemės tarnybai prie Aplinkos ministerijos patikėjimo teise valdyti, naudoti ir disponuoti valstybei nuosavybės teise priklausančią ir valstybės įmonės Turto banko patikėjimo teise valdomą 0,0093 ha dalį 0,1369 ha ploto žemės sklypo, kadastro numeris 6943/0010:117, unikalus numeris 4400-5099-5801, esančio Prienuose, Laisvės a. 12.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodytos žemės sklypo dalies perdavimo ir priėmimo aktą.

Finansų departamento direktorius,

laikinai atliekantis generalinio direktoriaus funkcijas Ernestas Česokas

Parengė

Jūratė Riaubiškienė